CELEX: 62010TN0091
Language: lt
Date: 2010-02-19 00:00:00
Title: Byla T-91/10: 2010 m. vasario 19 d. pareikštas ieškinys byloje Lucchini prieš Komisiją

1.5.2010   
            
            
               LT
            
            
               Europos Sąjungos oficialusis leidinys
            
            
               C 113/61
            
         2010 m. vasario 19 d. pareikštas ieškinys byloje Lucchini prieš Komisiją
   
   (Byla T-91/10)
   2010/C 113/93
   Proceso kalba: italų
   
      Šalys
   
   
      Ieškovė: Lucchini SpA (Milanas, Italija), atstovaujama advokato M. Delfino, advokato J.-P. Gunther, advokato E. Bigi
   
      Atsakovė: Europos Komisija
   
      Ieškovės reikalavimai
   
   
               —
            
            
               Visų pirma, panaikinti Komisijos sprendimą byloje COMP/37.956 — Gelžbetonio armatūra, pakartotinis priėmimas — C(2009) 7492 galutinis, iš dalies pakeistą Sprendimu C(2009) 9912 galutinis.
            
         
               —
            
            
               Nepatenkinus pirmojo reikalavimo, panaikinti 2009 m. rugsėjo 30 d. Sprendimo 2 straipsnį tiek, kiek ieškovei paskirta 14,35 milijonų EUR bauda solidariai su bendrove S.P. S.p.A..
            
         
               —
            
            
               Nepatenkinus pirmojo ir antrojo reikalavimų, sumažinti paskirtą baudą.
            
         
               —
            
            
               Bet kuriuo atveju, priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2009 m. rugsėjo 30 d. Sprendimo, iš dalies pakeisto 2009 m. gruodžio 8 d. Sprendimu, kuriuo Komisija, remdamasi Reglamentu (EB) Nr. 1/2003, paskyrė baudą už EAPB 65 straipsnio pažeidimą (1).
   Ieškinio pagrindai ir pagrindiniai argumentai tokie patys kaip ir tie, kurie pateikti kituose dėl minėto sprendimo pareikštuose ieškiniuose.
   Visų pirma ieškovė pateikia tokius ieškinio pagrindus:
   
               —
            
            
               Sprendimo neišsamumas ir esminių procedūros reikalavimų pažeidimas, sprendimo neegzistavimas, nes apie sprendimą pranešta nepateikiant jo priedų, o be to jį priėmė ne visos sudėties kolegija; maža to, apie sprendimą pranešta pakartotinai, bet ir vėl neišsamiai, nepateikiant pagrindinio teksto.
            
         
               —
            
            
               Komisijos kompetencijos konstatuoti EAPB sutarties, kurios galiojimas pasibaigė, 65 straipsnio pažeidimą nebuvimas ir todėl klaidingas materialinio teisinio pagrindo pasirinkimas.
            
         
               —
            
            
               Teisės į gynybą pažeidimas bei teisės normų pažeidimas ir klaidingas taikymas, kiek Komisija nepradėjo administracinės procedūros ir nusprendė nagrinėti palankesnį šioje byloje taikomą įstatymą ieškovei nesuteikusi galimybės veiksmingai pareikšti savo nuomonę dėl pateiktų faktų ir aplinkybių tikrumo ir svarbos.
            
         Papildomai ieškovė prašo panaikinti sprendimą dėl įrodymų nepakankamumo ir klaidingo materialinės teisės taikymo, nes Komisija įmonę Lucchini kaltina padarius pažeidimą per visą laikotarpį nuo 1989 m. gruodžio 6 d. iki 2000 m. birželio 27 d. dėl vienintelės bendrovės Lucchini/Siderpotenza. Ieškovė pabrėžia bendrovės Siderpotenza sprendimų priėmimo ir valdymo savarankiškumą bei aplinkybę, kad Komisija nesugebėjo pateikti įtikinančių įrodymų, kad bendrovė Lucchini žmogiškųjų ir materialinių išteklių atžvilgiu yra atsakinga už bendrovės Siderpotenza valdymą.
   Galiausiai ieškovė pažymi, kad Komisija klaidingai taikė su baudų apskaičiavimu susijusias nuostatas, būtent — 1998 m. gaires.
   
      (1)  2002 m. gruodžio 16 d. Tarybos Reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003 1 4, p. 1; 2004 m. specialusis leidimas lietuvių k., 8 sk., 2 t., p. 205).